ইমরান খানের ১০ বছরের কারাদণ্ড
রাষ্ট্রের গোপনীয় তথ্য ফাঁস করার অভিযোগে দায়ের (সাইফার) মামলায় পাকিস্তানের সাবেক প্রধানমন্ত্রী ইমরান খান ও সাবেক পররাষ্ট্রমন্ত্রী শাহ মাহমুদ কুরেশিকে ১০ বছরের কারাদণ্ড দিয়েছেন দেশটির আদালত।
অফিশিয়াল সিক্রেটস অ্যাক্টের অধীনে স্থাপিত একটি বিশেষ আদালত আজ মঙ্গলবার এই রায় দেন।
পাকিস্তানের সংবাদমাধ্যম ডন তাদের প্রতিবেদনে এই তথ্য জানিয়েছে।
সাবেক প্রধানমন্ত্রী ইমরান খানের কাছে থাকা একটি কূটনৈতিক নথি হারিয়ে গেছে বলে মামলার অভিযোগে উল্লেখ করা হয়।
ইমরানের দল তেহরিক-ই ইনসাফের (পিটিআই) অভিযোগ, ওই নথিতে ইমরানকে ক্ষমতা থেকে সরিয়ে দিতে যুক্তরাষ্ট্রের হুমকি ছিল।
এর আগে, গত ৫ আগস্ট তোশাখানা দুর্নীতি মামলায় ইমরান খানকে তিন বছরের কারাদণ্ড দেয় আদালত। দেশটির হাইকোর্ট অবশ্য ২৯ আগস্ট সাজা স্থগিত করেন। কিন্তু তথ্য ফাঁস (সাইফার) মামলায় তিনি জুডিশিয়াল কাস্টডিতে ছিলেন।

রাষ্ট্রের গোপনীয় তথ্য ফাঁস করার অভিযোগে দায়ের (সাইফার) মামলায় পাকিস্তানের সাবেক প্রধানমন্ত্রী ইমরান খান ও সাবেক পররাষ্ট্রমন্ত্রী শাহ মাহমুদ কুরেশিকে ১০ বছরের কারাদণ্ড দিয়েছেন দেশটির আদালত।